|  |  |  |
| --- | --- | --- |
| **1.** **Εισαγωγή στην ασφάλεια στο διαδίκτυο: Δυνατότητες και προκλήσεις στο διαδίκτυο** | | |
|  | | |
| Βαθμίδα/Τάξεις: | Δ΄- ΣΤ΄ Δημοτικού, Γυμνάσιο | |
| Λέξεις-κλειδιά: | δυνατότητες και προκλήσεις στο διαδίκτυο | |
| Στόχοι: | Οι μαθητές να:   * αναφέρουν δυνατότητες και κινδύνους του διαδικτύου. (Δραστηριότητες 1-4) * αναφέρουν κινδύνους που ενδεχομένως να κρύβουν οι δυνατότητες του διαδικτύου και να προτείνουν τρόπους αντιμετώπισής/πρόληψής τους. (Δραστηριότητες 4 και 5) | |
| Υπολογιζόμενη διάρκεια: | 80 λεπτά | |
| Διδακτικά μέσα – υλικά και προετοιμασία: | * Προαιρετικά: Φύλλο εργασίας: «Δυνατότητες του διαδικτύου» από το παράρτημα (Εκτύπωση: ένα για κάθε δύο μαθητές) * Αυτοκόλλητα χαρτάκια (post-it) ή μικρά κομμάτια χαρτί και κολλητική ταινία * 2 φύλλα χαρτί Α3, με τίτλο το ένα «Δυνατότητες του διαδικτύου» και το άλλο «Προκλήσεις στο διαδίκτυο». Εναλλακτικά, αν υπάρχει βιντεοπροβολέας, μπορούμε να χρησιμοποιήσουμε την έτοιμη παρουσίαση, για να καταγράφουμε τις απαντήσεις των μαθητών. * Εκτυπωμένα τα φύλλα εργασίας: «Η πιο σημαντική δυνατότητα», «Ο πιο σημαντικός κίνδυνος», «Προκλήσεις στο διαδίκτυο» (στο παράρτημα), ένα για κάθε ομάδα των 4 ή 5 ατόμων. * Βοηθητική παρουσίαση για τάξεις με βιντεοπροβολέα (Παρουσίαση -introduction.pptx) – Βρίσκεται στο συνοδευτικό DVD και στην ηλεκτρονική μορφή του πακέτου στην ιστοσελίδα [http://www.pi.ac.cy/InternetSafety](http://www.pi.ac.cy/InternetSafety/)/eSafeSchool.html. * Φυλλάδιο με στοιχεία για το Κέντρο Ασφαλούς Διαδικτύου - Cyberethics για την πινακίδα (στο τέλος του βιβλιαρίου) * Οργανώνουμε τους μαθητές σε μικρές ομάδες. | |
| Σημειώσεις: | Το μάθημα μπορεί να διαφοροποιηθεί, αναλόγως της ηλικίας και των δεξιοτήτων των μαθητών. Επιλέξτε τις καταλληλότερες δραστηριότητες για τους μαθητές σας. | |
| Περισσότερες πληροφορίες: | Ο/η εκπαιδευτικός μπορεί να μάθει περισσότερα για τις δυνατότητες, τις προκλήσεις και τους τρόπους αντιμετώπισης των κινδύνων του διαδικτύου, από την ιστοσελίδα του Παιδαγωγικού Ινστιτούτου: http://www.pi.ac.cy/InternetSafety/ και από άλλες ιστοσελίδες στο διαδίκτυο. | |
| Αξιολόγηση: | Φύλλο εργασίας δραστηριότητας 5: «Προκλήσεις στο διαδίκτυο» και συζήτηση κατά τη διάρκεια της δραστηριότητας 4. | |
| Πηγές: | Βίντεο Κέντρου Ασφαλούς Διαδικτύου του Ισραήλ:  <http://youtu.be/c_M2ORiUXLU> | |
| Συνοδευτικό υλικό: | Τίτλος αρχείου | Όνομα αρχείου |
| (ως παράρτημα / ως αρχεία στο συνοδευτικό DVD / στην ιστοσελίδα: <http://www.pi.ac.cy/InternetSafety/eSafeSchool.html>) | Φύλλο εργασίας: Δυνατότητες του διαδικτύου | 1\_dinatotites.docx |
| Φύλλα εργασίας: Η πιο σημαντική δυνατότητα του διαδικτύου/Ο πιο σημαντικός κίνδυνος του διαδικτύου | 1\_dinatotita.docx  1\_kindinos.docx |
| Φύλλο εργασίας: Προκλήσεις στο διαδίκτυο | 1\_prokliseis.docx |
| Παρουσίαση | 1\_introduction.pptx |
| Αφίσα με στοιχεία για το Κέντρο Ασφαλούς Διαδικτύου | Τέλος του βιβλιαρίου  afisa.docx |
|  | | |
| **Δραστηριότητες** | | |
|  | | |
| **Δραστηριότητα 1: Τι μπορούμε να κάνουμε στο διαδίκτυο;** | | |
| Ζητούμε από τα παιδιά να δημιουργήσουν έναν χάρτη εννοιών με κεντρική έννοια το «Διαδίκτυο» και να καταγράψουν πράγματα που μπορούν να κάνουν στο διαδίκτυο. Τους δίνουμε δύο λεπτά, για να καταγράψουν όσα περισσότερα πράγματα ξέρουν, μαζί με τον/τη διπλανό/ή τους. Μπορούμε να τους δώσουμε το φύλλο εργασίας «Δυνατότητες του διαδικτύου» (στο παράρτημα) για τη δραστηριότητα αυτή. | | |
|  | | |
| **Δραστηριότητα 2: Η θετική και η αρνητική πλευρά του διαδικτύου** | | |
| Η δραστηριότητα μπορεί να γίνει είτε χρησιμοποιώντας την έτοιμη παρουσίαση είτε με χαρτάκια.  – Ζητούμε από τα παιδιά να δουλέψουν σε μεγαλύτερες ομάδες των 4 ή 5 μαθητών.  – Δίνουμε αυτοκόλλητα χαρτάκια (post-it) και ζητούμε να γράψουν καλά και ευχάριστα πράγματα που κάνουν στο διαδίκτυο (ένα σε κάθε χαρτί). Για ποιους λόγους χρησιμοποιούν το διαδίκτυο οι ίδιοι;  – Ζητούμε από κάθε ομάδα να επιλέξει ένα θετικό στοιχείο και να το μοιραστεί με τους υπόλοιπους. Θα κολλήσουν το post-it σε ένα φύλλο Α3 με τίτλο «Δυνατότητες του διαδικτύου».  – Ζητούμε να σκεφτούν πράγματα που δεν είναι τόσο καλά στο διαδίκτυο και να τα σημειώσουν σε σημειώσεις post-it. (π.χ. ακατάλληλο/δυσάρεστο περιεχόμενο, παραπληροφόρηση, αποξένωση, συνομιλίες με αγνώστους με κακές προθέσεις, εκφοβισμός).  –Ζητούμε από κάθε ομάδα να παρουσιάσει και ένα αρνητικό στοιχείο και να σκεφτούν και να αναφέρουν τρόπους να προστατεύσουν τον εαυτό τους και τους άλλους από αυτόν τον κίνδυνο. Θα τα κολλήσουν και αυτά σε ένα άλλο φύλλο Α3 με τίτλο «Προκλήσεις του διαδικτύου».  -Στο τέλος, μπορούμε και εμείς να προσθέσουμε πράγματα που ενδέχεται να μη γνωρίζουν οι μαθητές. | | |
|  | | |
| **Δραστηριότητα 3: Σύνδεση** | | |
| Ρωτούμε τους μαθητές με ποιους τρόπους συνδέονται στο διαδίκτυο (π.χ. Σταθερός ηλεκτρονικός υπολογιστής, laptop, κινητό, παιχνιδοκονσόλες π.χ. playstation, συσκευές μουσικής - π.χ. iPod κτλ.). | | |
| **Δραστηριότητα 4: Δυνατότητες και κίνδυνοι του διαδικτύου** | | |
| Μοιράζουμε τους μαθητές σε ομάδες των 4 περίπου και δίνουμε τα φύλλα εργασίας «Η πιο σημαντική δυνατότητα του διαδικτύου» και «Ο πιο σημαντικός κίνδυνος του διαδικτύου» (παράρτημα). Τους δίνουμε 5 λεπτά να συμπληρώσουν το φύλλο εργασίας με την πιο σημαντική για τους ιδίους δυνατότητα και έπειτα συζητούμε τις απαντήσεις τους. Μετά κάνουμε το ίδιο για τον πιο σημαντικό για τους ιδίους κίνδυνο. Τους βοηθούμε να σκεφτούν καλές πρακτικές και να εντοπίσουν τους κινδύνους. | | |
|  | | |
| **Δραστηριότητα 5: Αναγνώριση κινδύνων μέσα από κινούμενο σχέδιο** | | |
| Δείχνουμε στους μαθητές το βίντεο του Κέντρου Ασφαλούς Διαδικτύου του Ισραήλ.  Σύνδεσμοι για το βίντεο:   * <http://youtu.be/c_M2ORiUXLU> (Εβραϊκά)   (Learning and preventing the dangers of the internet)  Ή   * <http://youtu.be/ILCdgMX2MUY> (Αγγλικά)   Δίνουμε το φύλλο εργασίας «Προκλήσεις στο διαδίκτυο» που υπάρχει στο παράρτημα. Το φύλλο εργασίας μπορεί να δοθεί ως ομαδική εργασία.  Τους ζητούμε να αναγνωρίσουν το πρόβλημα σε κάθε κατάσταση που παρουσιάζεται και να γράψουν τη συμβουλή που νομίζουν ότι ταιριάζει σε κάθε περίπτωση. Δείχνουμε ξανά το βίντεο, για να μπορέσουν να συμπληρώσουν τις συμβουλές. Σχολιάζουμε με τους μαθητές κάθε κατάσταση που παρουσιάζεται στο φιλμάκι. | | |
|  | | |
| **Δραστηριότητα 6: Ολοκλήρωση** | | |
| Υπενθυμίζουμε στους μαθητές ότι το διαδίκτυο έχει πολλές δυνατότητες, αλλά έχει και κινδύνους και είναι σημαντικό να τους γνωρίζουμε, για να προστατεύουμε τον εαυτό μας. Είναι χρήσιμο να θυμούνται ότι, εάν υπάρχει οτιδήποτε στο διαδίκτυο που τους προβληματίζει, δεν πρέπει να διστάζουν να ζητούν βοήθεια από κάποιον ενήλικα. Τους καλούμε να σκεφτούν σε ποιον θα μιλούσαν, αν έβλεπαν κάτι στο διαδίκτυο που δεν τους άρεσε ή αν είχαν κάποια απορία ή αν γινόταν οτιδήποτε που θα τους έκανε να αισθάνονται άβολα (σε γονείς, σε εκπαιδευτικούς). Εξηγούμε ότι στην Κύπρο λειτουργεί Κέντρο Ασφαλούς Διαδικτύου, το Cyberethics, το οποίο έχει στόχο την ενημέρωση και ευαισθητοποίηση παιδιών, νέων, γονέων και εκπαιδευτικών για την ασφάλεια στο διαδίκτυο. Από τις ιστοσελίδες που διατηρεί, μπορούμε να πάρουμε περισσότερες πληροφορίες και, αν χρειαστεί, μπορούμε να καταγγείλουμε στη γραμμή καταγγελιών (Hotline) παράνομο ή ενοχλητικό περιεχόμενο για ρατσισμό/ξενοφοβία ή παιδική πορνογραφία στο διαδίκτυο ή να πάρουμε βοήθεια από τη γραμμή βοήθειας (Helpline). Τα στοιχεία μπορούν να τα δουν από το φυλλάδιο που θα αναρτήσετε στον πίνακα ή θα τυπώσετε για το κάθε παιδί, για να πάρει στο σπίτι του (αφίσα στο τέλος του βιβλιαρίου). | | |